Liite 3. Voimaansaattamissäädösten malleja

Malli 8. Voimaansaattamisasetus, kun eduskunta on hyväksynyt sopimuksen,
joka sisältää lainsäädännön alaan kuuluvia määräyksiä

Valtioneuvoston asetus

sijoitusten edistämisestä ja suojaamisesta Kenian kanssa tehdystä sopimuksesta

Valtioneuvoston päätöksen mukaisesti säädetään sijoitusten edistämisestä ja suojaamisesta Kenian kanssa tehdystä sopimuksesta annetun lain (nro/vvvv) 2 §:n[[1]](#footnote-1) nojalla:

1 §

Sijoitusten edistämisestä ja suojaamisesta Suomen tasavallan hallituksen ja Kenian tasavallan hallituksen välillä Helsingissä pp päivänä kk kuuta vvvv tehty sopimus tulee voimaan pp päivänä kk kuuta vvvv niin kuin siitä on sovittu.[[2]](#footnote-2)

Eduskunta on hyväksynyt sopimuksen pp päivänä kk kuuta vvvv ja tasavallan presidentti pp päivänä kk kuuta vvvv. Hyväksymistä koskevat nootit on vaihdettu pp päivänä kk kuuta vvvv.

2 §

Sopimuksen muut kuin lainsäädännön alaan kuuluvat määräykset ovat asetuksena voimassa.

3 §

Sijoitusten edistämisestä ja suojaamisesta Kenian kanssa tehdystä sopimuksesta annettu laki (nro/vvvv) tulee voimaan pp päivänä kk kuuta vvvv.[[3]](#footnote-3)

4 §

Tämä asetus tulee voimaan pp päivänä kk kuuta vvvv.

Helsingissä x.x.20xx

Oikeusministeri Etunimi Sukunimi

Esittelijän virka-asema Etunimi Sukunimi

1. Aiemman käytännön mukaisesti asetuksenantovaltuudesta ja lain voimaantulosta säädettiin samassa pykälässä, jolloin voimaansaattamislaki sisälsi pääsääntöisesti kaksi pykälää. Nykyisen käytännön mukaan asetuksenantovaltuudesta ja voimaansaattamislain voimaantulosta säädetään kuitenkin erillisissä pykälissä, jolloin voimaansaattamisasetuksen johtolauseessa viitataan niihin molempiin. [↑](#footnote-ref-1)
2. Jos asetus poikkeuksellisesti annetaan sopimuksen jo ollessa voimassa, ensimmäinen momentti kirjoitetaan muotoon ”...sopimus on voimassa pp päivästä kk kuuta vvvv niin kuin siitä on sovittu.” [↑](#footnote-ref-2)
3. Jos sopimus sisältää määräyksiä Ahvenanmaan maakunnan toimivaltaan kuuluvassa asiassa, lisää 3 §:ään 2 momentti: ”Ahvenanmaan maakuntapäivät on hyväksynyt lain voimaantulon maakunnassa.” (ks. Malli 9). [↑](#footnote-ref-3)